open-index/open-wikipedia-markdown huggingface dataset:
Haruhiko Kuroda

**Haruhiko Kuroda** (født 25. oktober 1944 i Fukuoka) er en japansk økonom, som siden 9. april 2013 har vært sentralbanksjef for Japans bank. 

Han har også vært *president* i Den asiatiske utviklingsbanken, fra 2005 til 2013.

## Utdanning og yrkeskarriere
Kuroda har en B.A.-grad innen jus fra University of Tokyo, og har også en M.Phil-grad i økonomi fra University of Oxford. 

Han begynte å jobbe i det japanske finansdepartementet i 1967. I finansdepartementet har han hatt ulike lederstillinger; han har vært direktør for bl.a. divisjonen for internasjonal skatt, inntekts- og eiendomsskatt og koordinering. Fra 1999 til 2003 var han visefinansminister med ansvar for internasjonale forhold. 

Fra 2003 til 2005 var han rådgiver for regjeringen, samtidig som han var professor ved Hitotsubashi University. Han overtok lederstillingen i Den asiatiske utviklingsbanken i 2005, etter Tadao Chino. Denne stillingen hadde han fram til 2013. 

Han ovetok som sentralbanksjef 9. april 2013, og overtok da etter Masaaki Shirakawa. 

## Referanser


## Eksterne lenker
* Japans bank - Haruhiko Kuroda
Risfjellet (Rana)

**Risfjellet** er et fjell i Rana kommune på Helgeland i Nordland. Fjellet befinner seg på nordsiden av Selfors og på sørsiden av Langvatnet. Høyeste punkt er 510 meter over havet.

Tidligere ble Risfjellet kalt «linken» (hytte med mast), men denne er idag flyttet til Storhaug.

## Referanser
Sierra Leones bank

**Sierra Leones bank**(engelsk: **Bank of Sierra Leone**) er sentralbanken i Sierra Leone.

## Historie
Sierra Leone fikk sin uavhengighet fra Storbritannia 27. april 1961. Før dette var det West Africa Currency Board som hadde ansvaret for utstedelse av valuta i Sierra Leone, som da var *vestafrikansk pund* (British West African Pound).

Etter løsrivelsen vokste behovet for en egen valuta og en egen sentralbank. Daværende finansminister uttalte i sin budsjettale i 1962/63: *«No independent country can regard itself as truly independent until it has its own national currency. The time is not too distant when Sierra Leone too will have its own central bank»*. Den 27. mars 1963 ble sentalbankloven vedtatt, og 4. august 1964 startet sentralbanken sin operative drift. Sierraleonsk leone ble også tatt i bruk i 1964.

## Sentralbanksjef
Pr juni 2016 er Kaifala Marah sentralbanksjef. Han ble utnevnt 14. april 2016.

## Se også
*Liste over verdens sentralbanker

## Referanser


## Eksterne lenker
*
Letchworth

**Letchworth**, offisielt **Letchworth Garden City**, er en by i grevskapet Hertfordshire i England. Byen er verdens første hageby bygget i tråd med Ebenezer Howards byplan-visjon, og vennskapsby med Kristiansand.

I henhold til en folketelling i 2011 hadde Letchworth 33 249 innbyggere. Det er et tidligere verdslig sogn, som ble avskaffet den 31. mars 2013.

Byens navn er tatt fra den ene av tre landsbyer som ligger i dette distriktet; de to andre er Willian og Norton. Alle tre er nevnt i *[[Domesday Book]]* i 1086. Landet ble kjøpt opp av kvekere som hadde til hensikt å dyrke opp området og bygge et kvekersamfunn. De oppdaget raskt av jorda var kalkrik og lite egnet som jordbruksland.

## Hagebyen Letchworth
I 1903 ga selskapet «First Garden City Company» Raymond Unwin (1863–1940) og Barry Parker i oppdrag å lage plantegninger for en ny bostadsbebyggelse i Letchworth. Det nye boligområdet skulle baseres på prinsippene som Ebenezer Howard (1850–1928) hadde lansert i sin bok *To-Morrow: A Peaceful Path to Real Reform* (1898). Howard ville skape et alternativ til industribyen ved å kombinere det beste av bysamfunnet med livet på landsbygda.

I 1909 ble den første rundkjøringen i Storbritannia bygget i Letchworth Garden City.

Som en av verdens første planlagte byer (i moderne tid) og den første egentlige hagebyen som ble bygget, fikk Letchworth stor betydning og innflytelse på framtidig byplanlegging og ny by-bevegelsen (byer bygd etter andre verdenskrig). Welwyn Garden City ble bygget få år etter Letchworth Garden City, og denne første hagebyen ble også inspirasjon for andre byutviklingsprosjekter rundt om i verden, herunder i den australske hovedstaden Canberra, Hellerau i Tyskland, den lille landsbyen Tapanila i Finland, og Mežaparks i Latvia. Også i Norge ble det bygget en rekke hagebyer.

## Referanser


## Eksterne lenker
* 
* North Hertfordshire District Council
* Hertfordshire County Council
* «They don't make them like they used to», *The Guardian*, 1. desember 2003
* Fotografier av Letchworth Garden City
* Fotografier av Letchworth Garden City
The Puppy Song

**«The Puppy Song»** er en amerikansk sang, skrevet av Harry Nilsson. Den forekom på hans album *[[Harry (album)|Harry]]*, som ble utgitt i august 1969. Nilsson skrev opprinnelig denne sangen på oppfordring av Paul McCartney til Mary Hopkin, en 18 år gammel sanger som hadde signert en platekontrakt for Apple Records og hvis første LP-album, *[[Post Card]]*, hadde med hennes versjon av Nilssons sang

Nora Ephron benyttet seg av Harrys versjon under rulletekstene på begynnelsen av hennes film, *[[You've Got Mail]]* (1998), og på slutten av første episode av TV-serien *Wilfred*.

## David Cassidys versjon
Den ble gjort populær av David Cassidy på hans dobbelt A-sidede single *Daydreamer*/*The Puppy Song*, som nådde en førsteplass på den britiske singlelisten. Sangen finnes dessuten på Cassisys LP-album *Dreams Are Nuthin' More Than Wishes* (1973).

## Norsk versjon
A. Diesen har skrevet en norsk tekst. Hans norske tittel er «Jeg ønsker meg en hvalp».

### Innspilling
*Hanne Krogh. Utgitt på singlen Triola TN&nbsp;616.

## Listeplassering

## Referanser
Aage Thor Falkanger d.e.

**Aage Thor Falkanger** (født 9. desember 1902 i Trondheim, død 4. januar 1981 i Levanger) var en norsk jurist.

Han hadde studentereksamen fra 1921 og juridisk embedseksamen fra 1925. Han var dommerfullmektig i Solør sorenskriveri 1927–1931, sekretær i Rikstrygdeverket 1931–1934 samt politifullmektig i Bergen og Flekkefjord 1934–1941, men ble avskjediget av okkupasjonsstyret under den andre verdenskrig. Falkanger var statsadvokat ved de norske sjøfartsdomstolene og byråsjef i Justisdepartementet i London 1941–1945, deretter statsadvokat for landssviksaker i Aust-Agder 1945–1946 og lagdommer i Hålogaland lagdømme 1946–1947. Han var sorenskriver i Fosen sorenskriveri 1947–1951 og Stjør- og Verdal sorenskriveri 1951–1972.

Aage Thor Falkanger var sønn av grossist Thor Falkanger og Aagot Kamstrup. Han giftet seg i 1933 med Haldis Brun og ble far til professor Thor Falkanger og farfar til høyesterettsdommer Aage Thor Falkanger.

## Referanser
Dagmamma

En **dagforelder**, også kalt **dagmamma** eller **dagpappa**, er en person som passer barn regelmessig på dagtid, gjerne hele arbeidsdager mens foreldrene er på jobb. Barnet eller barna passes enten hjemme hos dagmammaen eller hjemme hos seg selv. Vanligvis er det snakk om barn under skolealder. En dagforelder er ingen pedagogisk virksomhet, i motsetning til en barnehage.

## Lover og forskrifter
Avhengig av hvilket land man bor i, er det ulike regler for nødvendig registrering av virksomheten. En dagforelder i Norge må forholde seg til en rekke forskrifter og regelverk. De to de viktigste forskriftene man må vite om i Norge er skatteregler og forskrifter som gjelder godkjenning.

## Utdanning
I Norge er det ingen formelle kvalifikasjoner eller opplæring som kreves for å bli dagforelder.

## Godkjenning
Det er viktig å være klar over at dersom man er dagforelder for tre eller flere barn som er til stede samtidig, og tilbyr en ukentlig oppholdstid på mer enn ti timer for hvert barn, gjelder samme krav som for barnehager. Foruten for barnehager, herunder familiebarnehager, gjelder forskriften for blant annet barneparker og dagforeldre såfremt virksomheten fyller vilkårene i § 2.Forskriften stiller krav om godkjenning av virksomheten, samt krav til utforming og innredning, psykososiale forhold, rett til røykfrie omgivelser for barna, krav om muligheter til aktivitet og hvile. Hver enkelt kommune har ansvar for denne godkjenningen i forhold til dagforeldre. Kommunen har oversikt over godkjente dagforeldre som har over to barn.

## Ansettelsesforhold
Enten er foreldrene arbeidsgivere, eller dagforelderen er selvstendig næringsdrivende. Det er mange forenklede regler for dagforelderjobb i forhold til andre arbeidsforhold.  Blant annet skal det ikke betales arbeidsgiveravgift og dagmammaen trenger ikke nødvendigvis registrere seg som selvstendig næringsdrivende i Brønnøysundregistrene.

## Referanser


## Kilder
* Regelhjelp. Godkjenning av barnehager og dagmammaer 
*Forskrift om miljørettet helsevern i barnehage og skole
*Merknader til Forskrift om miljørettet helsevern. § 2.
* Nyttig informasjon til deg som benytter deg av eller som er praktikant/dagmamma. Kemnerkontoret i Oslo kommune

## Eksterne lenker
* Artikkel i Store norske leksikon om dagmamma
NM i fotball for kvinner 2014

**Norgesmesterskapet i fotball for kvinner 2014** var en norsk fotballturnering. Det var det 37. offisielle norgesmesterskapet i fotball for kvinner.

## Runder
Norgesmesterskapet i 2014 skulle i utgangspunktet bli spilt på følgende datoer:
* 1. runde – 6. mai
* 2. runde – 5.–6. juni
* 3. runde – 6. august
* 4. runde – 3. september
* 5. runde – 27.–28. september
* Cupfinale – 22. november

## 1. runde
Det var 40 lag i første runde. Kampdag var i utgangspunktet 6. mai, men kampene kunne spilles på et tidligere tidspunkt dersom det var enighet mellom klubbene om dette.

## 2. runde
Det var 32 lag i andre runde, da Toppserielagene kom inn i denne runden. Kampdag var i utgangspunktet 5.–6. juni, men kampene kunne spilles på et tidligere tidspunkt dersom det var enighet mellom klubbene om dette.

Alle toppserielagene kom seg videre unntatt , som tapte 4&ndash;2 mot 1.-divisjonslaget . 

## 3. runde
Det er 16 lag i tredje runde og kamptidspunkt er satt til 6. august kl. 18:00.

## Kvartfinaler

## Semifinaler

## Finale

## Toppscorer

## Referanser


## Eksterne lenker
* NM Kvinner på *Fotball.no*
Costa Verde (Sardinia)

**Costa Verde** («Den grønne kysten») er ei kyststrekning i provinsen Medio Campidano sørvest på Sardinia i Italia. Den er omtrent 50 kilometer lang, og strekker seg fra Capo Frasca i nord til Capo Pecora og Portixeddu i sør. Kysten er en del av kommunene Arbus og Fluminimaggiore.

## Eksterne lenker
* Informasjon om Costa Verde
Costa Verde (Portugal)

**Costa Verde** («Den grønne kysten») er en kystregion nord i Portugal. Den strekker seg fra utløpet til elva Miño, som utgjør grensa til Spania, i nord til utløpet til elva Douro i byen Porto i sør. De viktigste byene langs kysten, i tillegg til Porto, er Viana do Castelo, Esposende, Póvoa de Varzim, Vila do Conde og Espinho. Alle har lange fisketradisjoner.

## Referanser
Costa Verde (Brasil)

**Costa Verde** (IPA:  «Den grønne kysten») er ei kystlinje i Brasil. Den renner fra Itaguaí i delstaten Rio de Janeiro til Santos i delstaten São Paulo. Kysten befinner seg i kommunene Itaguaí, Mangaratiba, Angra dos Reis og Paraty i Rio de Janeiro, og Ubatuba, Caraguatatuba, São Sebastião, og Ilhabela i São Paulo. Det fins imidlertid ingen offisiell definisjon som avgrenser Costa Verde.

Navnet *Costa Verde* kommer av den grønne atlantiske kystskogen. I São Paulo er kysten kjent som *Litoral Norte* («Nordkysten»).
Vestre Nedenes sorenskriveri

**Vestre Nedenes sorenskriveri** var et sorenskriveri i Aust-Agder. Etter kongelig resolusjon 19. november 1824 ble Nedenes sorenskriveri delt mellom Vestre Nedenes sorenskriveri og Østre Nedenes sorenskriveri. Vestre Nedenes sorenskriveri bestod da av Sand tinglag, Landvik og Fjære tinglag og Øyestad tinglag. Etter ny omorganisering i 1852 ble Vestre Nedenes sorenskriveri nedlagt, og tinglagene underlagt Sand sorenskriveri og Nedenes sorenskriveri.

## Arkiv
Arkivet etter Vestre Nedenes sorenskriveri ble overført til Sand sorenskriveri, og er avlevert til Statsarkivet i Kristiansand.

## Eksterne lenker
* Arkivkatalog for Vestre Nedenes/Sand sorenskriveri hos Statsarkivet i Kristiansand 
* Scannede pantebøker fra Vestre Nedenes/Sand sorenskriveri hos Digitalarkivet
She’s a Machine

**«She's a Machine»** er en amerikansk up tempo-sang, skrevet av Fred Wise og Ben Weisman.

Presley spilte den inn 29. september 1966 i Paramount Scoring Stage i Hollywood med Joseph Lilley som produsent. Den ble innspilt med tanke på filmen *[[Easy Come, Easy Go]]*, men ble ikke tatt med. I stedet ble den inkludert på LP-albumet *[[Elvis Sings Flaming Star]]* i 1968.

## Kilder
* Master & Session
Molorchini

* Se Systematisk inndeling

**Molorchini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Små (oftest mindre enn 10 millimeter), spinkle, brunlige trebukker eller rødlige. Antennene er ofte betydelig lengre enn kroppen, i alle fall hos hannene. Pronotum er lengre enn bredt og mye smalere enn dekkvingene. Dekkvingene er mer eller mindre forkortede med avrundet spiss, og dekker sjelden hele bakkroppen. De har gjerne en lys flekk i spissen. Lårene er mer eller mindre påfallende kølleformede, leggene (tibiae) tynne og litt krummede.

## Utbredelse
Gruppen er utbredt i alle verdensdeler bortsett fra Sør-Amerika, den er også representert på New Zealand og Madagaskar.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Molorchini Mulsant, 1873
******** Slekten *[[Afromolorchus]]* Tippmann, 1959
******** Slekten *[[Anencyrus]]* Sharp, 1886 - ofte plassert i Stenopterini
******** Slekten *[[Anomoderus]]* Fairmaire, 1871
******** Slekten *[[Brachypteroma]]* Heyden, 1863 - ofte regnet til en stamme for seg, Brachypteromini
******** Slekten *[[Buddhapania]]* Niisato, 2015
******** Slekten *[[Earinis]]* Pascoe, 1858
******** Slekten *[[Elongatomerionoeda]]* Hayashi, 1977
******** Slekten *[[Epania]]* Pascoe, 1858
******** Slekten *[[Gastrosarus]]* Bates, 1874 - ofte plassert i Stenopterini
******** Slekten *[[Glaphyra]]* Newman, 1840 - ofte regnet som en underslekt av *Molorchus*. I Norge:
********* *[[Glaphyra umbellatarum]]* (Schreber, 1759) - noen få funn fra Vestfold
******** Slekten *[[Laopania]]* Holzschuh, 2010
******** Slekten *[[Leptepania]]* Heller, 1924
******** Slekten *[[Malayanomolorchus]]* Hayashi, 1979
******** Slekten *[[Mecynopus]]* Erichson, 1842
******** Slekten *[[Merionoedopsis]]* Gounelle, 1911
******** Slekten *[[Molorchoepania]]* Picard, 1949
******** Slekten *[[Molorchus]]* Fabricius, 1793- i Norge:
********* Kortvinget granbukk, *Molorchus minor* (Linnaeus, 1758)- vanlig der det vokser gran
******** Slekten *[[Nadezhdiana]]* Tsherepanov, 1976
******** Slekten *[[Nathrioglaphyra]]* Semenov & Plavilstshikov, 1936 - ofte regnet som en underslekt av *Molorchus*.
******** Slekten *[[Omotes]]* Newman, 1842
******** Slekten *[[Paranomoderus]]* Breuning, 1954
******** Slekten *[[Tsujius]]* Ikeda, 2001 - noen ganger plassert i Prioninae, Anacolini

## Kilder

* Liste over slektene
* Katalog med utbredelsesdata 
* Katalog med utbredelsesdata 

## Eksterne lenker
*
Erlend Blikra

**Erlend Jordbrekk Blikra** (født 11. januar 1997 i Stavanger) er en norsk proffsyklist som sykler for Uno-X Pro Cycling Team

Han startet sin sykkelkarrière sammen med sin eldre bror, Håvard Blikra i 2006 da han var ni år. Han fikk sitt store gjennombrudd i European Youth Olympic Festival (EYOF) i 2013. Der fikk han gull på individuell tempo, og kom inn som nummer fem på fellesstarten. 

I 2014 har Blikra deltatt i flere store internasjonale ritt. Han var med på det norske laget i juniorversjonen av klassikeren Paris-Roubaix. Han deltar også på Nations Cup som tilsvarer verdenscupen for junior. I mai 2014 deltok han på rittet Course de la Paix Juniors, omtalt som Lille Fredsløpet. I rittet som er en del av Nations Cup presterte han en 2.-plass på 1. etappe, og etappeseier på andre etappe. Han fikk også ungdoms-trøyen i Nation Cup rittet Tour of Istria - Memorial Edi Rajkovic. 

Blikra fikk i mai 2014 Norges første sammenlagtseier UCI Nationscup for junior, da han deltok i rittet Le Trophée Centre Morbihan i Frankrike. Han vant førsteetappen og den individuelle tempoetappen, og fikk også poengtrøyen og ungdomstrøyen.

Blikra vant i 2020 NM gateritt i Sandnes som ble avholdt på Forus Trafikkstasjon hvor Blikra har vunnet mange ritt i løpet av sin karriere. 

## Referanser




## Eksterne lenker
* 
*  Profil på The-Sports.org
Kate Hansen Bundt

**Kate Hansen Bundt** (født 17. mai 1962) er generalsekretær for Den norske Atlanterhavskomité (2010-) og norsk statsviter fra Universitetet i Oslo (1992). Hennes faginteresse omfatter Tysklands politiske utvikling og rolle i Europa, den europeiske integrasjonsprosessen (EU), de transatlantiske relasjoner (NATO) og norsk forsvars- og sikkerhetspolitikk. Hun var stipendiat ved Humboldt Universitetet i Øst-Berlin under DDR-regimets siste år, og ble i 2018 tildelt Willy Brandt-prisen for sin lange og omfattende innsats for tysk-norske forbindelser.

Bundt er styreleder ved Norsk utenrikspolitisk institutt (NUPI) siden 2014, som hun også var tilknyttet som stipendiat i årene 1990-93. Hun var deretter tolv år ved Europa-programmet (1993-2006). Bundt er styremedlem i Norsk senter for fred og konfliktløsning (NOREF), nestleder i Rådet for Fridtjof Nansen Institutt (FNI) og medlem av CSIS Stuart Center Advisory Council. Bundt har vært medlem av flere regjeringsoppnevnte utvalg; «Utvalget for sikkerhetspolitikk, nedrustning og internasjonale utfordringer mot norsk sikkerhet» i UD 2007-09, Europautredningen 2010-12 (NOU 2012:2) og Ekspertgruppen for forsvaret av Norge nedsatt av FD (2015: Et felles løft). Bundt gjennomførte i 2009 sjefskurset ved Forsvarets Høgskole.

## Eksterne lenker
* Kate Hansen Bundt - Den norske Atlanterhavskomité
Costa Verde

**Costa Verde** betyr «Den grønne kysten» på spansk, portugisisk og italiensk, og er navnet på flere steder:

*Costa Verde (Brasil)
*Costa Verde (Portugal)
*Costa Verde (Sardinia)
*Costa Verde (Spania)
Methiini

* Se Systematisk inndeling

**Methiini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Små (oftest mindre enn 10 millimeter), spinkle, brunlige trebukker. Antennene er betydelig lengre enn kroppen, i alle fall hos hannene. Pronotum er lengre enn bredt og mye smalere enn dekkvingene. Dekkvingene er mer eller mindre forkortede med avrundet spiss, og dekker sjelden hele bakkroppen.

## Utbredelse
Gruppen er utbredt i varme områder av Amerika, Afrika og Australia.

## Systematisk inndeling
Disse slektene blir ofte plassert i Xystrocerini.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Methiini J. Thomson, 1860
******** Slekten *[[Afromethia]]* Adlbauer, 2000 - én art, Afrika
******** Slekten *[[Afronoserius]]* Sama, 2008- Afrika, kan også plasseres i Oemini
******** Slekten *[[Coleomethia]]* Linsley, 1940 - 6 arter
******** Slekten *[[Cyanomethia]]* Philips & Ivie, 1998 - én art
******** Slekten *[[Dorjia]]* Holzschuh, 1989
******** Slekten *[[Falsoplatocera]]* Pic, 1947
******** Slekten *[[Gabunsaphanidus]]* Adlbauer, 2006
******** Slekten *[[Isosaphanodes]]* Breuning, 1958
******** Slekten *[[Isosaphanus]]* Hintz, 1913
******** Slekten *[[Leptoxenus]]* Bates, 1877
******** Slekten *[[Madecassometallyra]]* Lepesme & Breuning, 1956
******** Slekten *[[Methia]]* Newman, 1842 - 39 arter
******** Slekten *[[Methicula]]* Chemsak & Linsley, 1971 - én art
******** Slekten *[[Metopotylus]]* Quedenfeldt, 1882
******** Slekten *[[Millotsaphanidus]]* Lepesme & Breuning, 1956
******** Slekten *[[Neoxela]]* Botero, Bezark & Santos-Silva, 2022
******** Slekten *[[Nungena]]* McKeown, 1942- én art, Australia
******** Slekten *[[Oplatocera]]* White, 1853
******** Slekten *[[Paratessaropa]]* Zajciw, 1957 - én art
******** Slekten *[[Paulianometallyra]]* Lepesme & Breuning, 1956
******** Slekten *[[Pseudomethia]]* Linsley, 1937 - én art
******** Slekten *[[Saphanidus]]* Jordan, 1894
******** Slekten *[[Styloxus]]* LeConte, 1873 - 7 arter
******** Slekten *[[Tessaropa]]* Haldeman, 1847 - 9 arter
******** Slekten *[[Xela]]* Botero & Santos-Silva, 2020 - én art

## Kilder

* Liste over slektene (Xystrocerini)
* Katalog med utbredelsesdata 
* Katalog med utbredelsesdata 

## Eksterne lenker
*
Conchita

**Conchita** er et sjeldent spansk kvinnenavn.

## Etymologi
*Conchita* er en diminutiv av *Concha*, som igjen er en diminutiv av *[[Concepción (navn)|Concepción]]*, et spansk navn som betyr «unnfangelse», og refererer til jomfru Marias uplettede unnfangelse.

*Concha* betyr også «skjell» på spansk, slik at diminutiven *conchita* kan tolkes som «lite skjell». I spansk slang er *conchita* en vulgær betegnelse på vagina.

## Utbredelse
*Conchita* er et lite utbredt kvinnenavn. *Concetta*, den italienske formen av *Concepción* er vanlig i Italia, og diminutiven *Chita* er vanlig i Peru.

|}

## Kjente personer med navnet
Personene i listen er ordnet kronologisk etter fødselsår.
* Conchita Espinosa (1914&ndash;2006), cubansk pianist
* María Conchita Alonso (f. 1957), cubansk-venezuelansk sanger og skuespiller
* Conchita Martínez (f. 1972), spansk tennisspiller
* Conchita Wurst, drag-personligheten til den østerrikske artisten Tom Neuwirth (f. 1988), vinner av Eurovision Song Contest 2014
* Conchita Campbell (f. 1995), canadisk skuespiller
* Conchita Leeflang, surinamsk skuespiller

## Annen bruk av navnet
* *[[Conchita (opera)|Conchita]]*, en italiensk opera fra 1911 av Riccardo Zandonai
* Conchita Pérez, hovedrollefigur i operaen *Conchita*

## Referanser


## Eksterne lenker
Manilamassakren

**Manilamassakren** var en massaker av sivile som fant sted under annen verdenskrigs siste faser, i februar 1945, i den filippinske hovedstaden Manila, utført av japanske soldater. Drapene ble underkastet grundig etterforskning etter fredsslutningen, og ble fulgt opp av krigsforbryterrettssakene.

Samtidig pågikk Slaget om Manila hvorunder byen ble hardt bombardert av framrykkende amerikanske styrker. Minst 100&nbsp;000 personer kan ha blitt drept, hvorav en del, ukjent hvor mange, falt ofre for denne beskytningen.

## Forløp
Ved tilbakeerobringen av Filippinene gikk amerikanere fra den 6. arme under generalløytnant Walter Krueger sammen med filippinske og meksikanske enheter den  9.&nbsp;januar 1945 i land i Lingayenbukten på Luzon. Etter heftige kamper, blant annet om den viktige flyplassen Clark Field, trakk mesteparten av den japanske 14. regionalarmé seg tilbake mot nord. Men imot general Yamashita Tomoyukis ønsker, forble viseadmiral Sanji Iwabuchi med 10.000 marineinfanteristen og 4.000 andre japanske styrker i Manila, der de ble omringet av amerikanske og filippinske styrker. Slik ble byen til en slagmark.

Under pausene i kamphandlingene lot japanske soldater sinne og frustrasjon gå ut over sivilistene som også satt fast inne i hovedstadsområdet. Menn, kvinner, barn - prester, krigsfanger, leger, sykesøstre og pasienter i sykehusene - ble halshugget, ihjelstukket, lemlestet. Filippinske kvinner og jenter ble voldtatt og drept med bajonetter. I det minste 1000 innbyggere ble brent levende av en japansk enhet.

Deler av byen som ikke var blitt ødelagt av kamphandlingene, ble systematisk nedbrent av japanske enheter. Beboere, ofte i store skarer, ble innesperret i fengsler, kirker og kjellere som så ble sprengt eller satt fyr på.

Tallrike vestlige og østlige kilder havner på et tall på 100.000 dødsofre. Sjeldnere nevnes tallet 111.000 døde, og enda sjeldnere et tall på under 100.000.

## Krigsforbryterrettssak
Manilamassakren ble etter krigen betraktet som en av de verste krigsforbrytelser forøvet av japanske styrker. Selv om general Yamashita ikke hadde noen kontroll over styrkene i byen, ble han ikke desto mindre funnet ansvarlig og henrettet. Dommen er omdiskutert, men bygger på at hierarkisk overordede kommandanter må ta del i ansvaret for lavere styrkers krigsforbrytelser.

Den mer umiddelbart kommandoutøvende, viseadmiral Sanji Iwabuchi, hadde begått selvmord i slutten av februar 1945 - noen dager før slaget om Manila var endelig tapt for hans styrker.

## Litteratur
* Taylor, Lawrence. *A Trial of Generals.* Icarus Press, South Bend IN, 1981
* 

## Referanser
Akustoelektrisk omformer

**Akustoelektrisk omformer**, **lydomformer** eller **akustisk transduser** er omformer som konverterer fra akustisk til elektrisk energi, eller omvendt.

Akustoelektriske omformare kan klassifiseres på ulike vis, som bruksområde, teknologi, osv. Det vil alltid være noe overlapp mellom kategoriene, som for eksempel at en ultralydomformer også kan benyttes for hydroakustikk. 

## Akustoelektriske omformere for høyrbar lyd
Dette er omformere som arbeider i luft, i det høybare området.

### Akustisk til elektrisk
* Mikrofoner blir brukt til mange formål innen elektroakustikken, som for eksempel målinger av lydtrykk, intensitet, effekt, osv. Mikrofonar for lydopptak finnes i mange ulike varianter og med svært forskjellige karakteristikker. 
* Intensitetprober blir brukt i forbindelse med for eksempel måling av akustisk støy.
* Partikkelfartprober brukes for å måle farten til luftpartikler i en trykkgradient.

### Elektrisk til akustisk
* Høyttalere blir brukt for å gjengi tale og musikk og finnes i mange ulike utgaver. Høyttalarar blir også brukt til romkorreksjon, måling av romakustikk, akustisk støykansellering, akustisk ekkokansellering, osv.
* Høretelefoner brukes for å gjengi tale og musikk når en ikke ønsker å forstyrre andre.

## Ultralydomformere
Dette er omformere som arbeider med frekvenser over det hørbare området, i luft, væske, levende vev eller faststoff.

## Hydroakustiske omformere
Dette er omformere som brukes i vann, i forbindelse med sonar, ekkolodd, akustisk undervannskommunikasjon o.l.

### Akustisk til elektrisk
* Hydrofoner
Senja sorenskriveri (1591-1755)

**Senja sorenskriveri** var et sorenskriveri i Troms fylke mellom 1591 og 1755. Forordning 31. juli 1591 bestemte at det skulle ansettes en svoren skriver i hvert sogn. I Nord-Norge ble lenene/fogderiene sorenskrivernes embetsdistrikter. I Senja og Tromsø fogderi (nåværende Troms fylke) var det imidlertid fram til 1755 to sorenskriverier: Senja sorenskriveri og Tromsø sorenskriveri (1591-1755). Senja sorenskriveri omfattet området fra Malangen til nåværende grense mellom Troms og Nordland fylke. Ved reskript 28. februar 1755 ble Senja sorenskriveri og Tromsø sorenskriveri slått sammen til Senja og Tromsø sorenskriveri. Ved kongelig resolusjon 28. august 1854 ble Senja og Tromsø sorenskriveri igjen delt i to til Senja sorenskriveri og Tromsø sorenskriveri.

## Sorenskrivere
En kjenner følgende sorenskrivere i Senja sorenskriveri (1591-1755):
* 1620 Michel Skriver
* 1629 Berendt Jonassen, tingskriver
* 1634-1637 Christopher Hanssen (Fynbo)
* 1649-1684 Jens Pederssen
* 1679-1706 Povel Hanssen Egede, betjente embetet for Jens Pederssen 1679-84
* 1706-1730 Anders Christophersen Valeur
* 1730-1751 Jørgen Sørensen Kiergaard
* 1752-1753 Wilhelm Mouritz Thomassen
* 1753-1754 Tobias Hichmann (oktober 1753 til juli 1754)
* 1754-1755 Wilhelm Mouritz Thomassen
Sorenskriver i Tromsø Wilhelm Mouritz Thomassen fungerte også i Senja fra juni 1752 til juli 1753 og fra oktober 1754. Han fortsatte etter 1755 som sorenskriver i Senja og Tromsø sorenskriveri.

## Arkiv
Arkiv etter Senja sorenskriveri er ved Statsarkivet i Tromsø. Alt arkivmateriale fra embetet før 1706 er gått tapt. Dette må ha skjedd før år 1782, da vi har bevart en designasjon over embetsarkivet. Ikke noe materiale, i hvert fall ikke protokoller, fra Senja sorenskriveri har gått tapt fra 1782 til i dag. Arkivet er på 0,4 hyllemeter.

## Kilder
* Statsarkivet i Tromsø: Arkivkatalog for Senja sorenskriveri.

## Eksterne lenker
* Arkiv fra Senja sorenskriveri ved Statsarkivet i Tromsø.
Stålstuten

**Stålstuten** er en høy fjellrygg i den vestlige delen av Mühlig-Hofmannfjella i Dronning Maud Land. Det strekker seg nordover fra Hochlinfjellet, og høyeste punkt måler 2608 moh.

Området ble fotografert fra fly av den tyske antarktisekspedisjonen 1938–39 under ledelse av Alfred Ritscher. Stålstuten ble navngitt og ytterligere kartlagt av norske kartografer, basert på undersøkelser og flyfotografier fra den norske antarktisekspedisjonen 1956–60.

## Se også
*Liste over fjell i Dronning Maud Land

## Referanser
Mythodini

* Se Systematisk inndeling

**Mythodini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Små til middelsstore, brunspraglete eller mørke, blanke trebukker. Antennene er omtrent så lange som kroppen. Antenner og bein har korte bremmer av utstående, mørke hår. Pronotum har rundede sider og er nesten sirkelformet sett ovenfra. Lårene er noe klubbeformede.

## Utbredelse
Gruppen er utbredt i Sørøst-Asia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Mythodini Lacordaire, 1869
******** Slekten *[[Diosyris]]* Pascoe, 1866
********* *[[Diosyris miranda]]* Pascoe, 1866
******** Slekten *[[Mythodes]]* J.Thomson, 1864
********* *[[Mythodes plumosa]]* J.Thomson, 1864
******** Slekten *[[Phyodexia]]* Pascoe, 1871
********* *[[Phyodexia atronitida]]* Hayashi, 1979
********* *[[Phyodexia carinata]]* Pic, 1902
********* *[[Phyodexia concinna]]* Pascoe, 1871
******** Slekten *[[Pseudomythodes]]* Pic, 1922
********* *[[Pseudomythodes rufipes]]* Pic, 1922

## Kilder

* Liste over slektene
* Katalog med utbredelsesdata 

## Eksterne lenker
*
Claude Malleville

**Claude de Malleville** (født 1597 i Paris, død 1647 samme sted) var en fransk forfatter. Han var blant de første medlemmer av Académie française.

Malleville var for en tid sekretær for marskalk av Frankrike François de Bassompierre; sener ble han forvaltningsmann i Anna av Østerrikes hoff.

## Verker (utvalg)
* *Diverses poésies de l'Académie*, 1664
* *Œuvres poétiques*. [Didier, Paris 1976].

## Referanser


## Litteratur
* Paul Mesnard: *Histoire de l'Académie française depuis sa fondation jusqu'en 1830*. Charpentier, Paris 1857.
Mount Andrus

**Mount Andrus** er en skjoldvulkan som ligger 3,2 km sørøst for Mount Boennighausen helt sørøst i Amesfjellene i Marie Byrd Land i Antarktis. Den ble kartlagt av USGS gjennom landmålinger og flyfoto tatt av den amerikanske marinen i perioden 1964−68. Vulkanen fikk sitt navn av Advisory Committee on Antarctic Names (US-ACAN) etter løytnant Carl H. Andrus i den amerikanske marinen, som tjente som militærlege og øverstkommanderende på Byrd-stasjonen i 1964. 

Andrus har en 4,5 km bred kaldera ved toppen. Det ble oppdaget svak fumaroleaktivitet i 1977 ved Mount Kaufmann i nordenden av Amesfjellene der Mount Andrus er den sørligste vulkanen. Det vokser lav i fjellsiden. 

Mount Andrus ble klatret første gang av Michael J. Andrus, som stod på ski ned fjellet i august 2006. Han er ikke i slekt med Carl H. Andrus, som fjellet er kalt opp etter. 

## Se også
* Liste over vulkaner i Antarktis

## Referanser

* Mount Andrus. Global Volcanism Program, Smithsonian Institution. 
* 
* 

## Eksterne lenker
* Mount Andrus − skimountaineer.com
Mount Berlin

**Mount Berlin** er den sjette høyeste vulkanen i Antarktis, beliggende om lag 18,5&nbsp;km vest for Mount Moulton i Marie Byrd Land nær østkysten mot Rosshavet. Vulkanen ligger i den vestlige enden av Floodfjellene og består av to skjoldvulkaner: Marren Peak og Berlin-krateret. Den vulkanske strukturen blir regnet som aktiv siden det har vært observert boblende fumaroler nær kanten av den nordlige og vestlige kalderaen. Disse har skapt fumarolske istårn. Den nedre fjellsiden av vulkanen er helt dekket av den vestantarktiske innlandsisen, mens høyere opp i fjellsiden vokser lav.

Størknede lavastrømmer fra begge kraterne tyder på at det siste utbruddet har funnet sted i løpet av de siste 100&nbsp;000 årene. En nylig undersøkelse ved hjelp av 40Ar/39Argon-metoden har funnet ut at dette utbruddet skjedde for 20&nbsp;000−30&nbsp;000 år siden. På grunn av partikkelstørrelsen til den vulkanske asken på 17−18&nbsp;mm så vel som den store spredningen av askepartiklene i en avstand av over 30&nbsp;km fra vulkanen, blir det antatt at utbruddene var meget eksplosive.

Vulkanen ble oppdaget av Byrd-ekspedisjonen på flytur nordøst og øst for Little America i november og desember 1934. Den ble navngitt «Mount Hal Flood» av Byrd etter hans onkel, men navnet Flood er nå brukt om hele fjellkjeden som vulkanen er en del av. Vulkanen fikk sitt nåværende navn av Advisory Committee on Antarctic Names (US-ACAN) etter Leonard M. Berlin, lederen for den amerikanske gruppen som besøkte dette fjellet i desember 1940.

## Se også
* Liste over vulkaner i Antarktis

## Referanser

* 
* Mount Berlin. Global Volcanism Program, Smithsonian Institution. 
* 
* 
## Litteratur
* L. Siebert, T. Simkin: *Volcanoes of the World: an Illustrated Catalog of Holocene Volcanoes and their Eruptions.* Smithsonian Institution, Global Volcanism Program Digital Information Series, GVP-3, fra 2002
* T.I. Wilch, W.C. McIntosh, N.W. Dunbar: *Late Quaternary volcanic activity in Marie Byrd Land: Potential <sup>40</sup>Ar/<sup>39</sup>-dated time horizons in West Antarctic ice and marine cores.* I: *Geological Society of America Bulletin.* Bind 111, nr. 10, 1999, s. 1563–1580.
Tromsø sorenskriveri (1591-1755)

**Tromsø sorenskriveri** var et sorenskriveri i Troms fylke mellom 1591 og 1755. Forordning 31. juli 1591 bestemte at det skulle ansettes en svoren skriver i hvert sogn. I Nord-Norge ble lenene/fogderiene sorenskrivernes embetsdistrikter. I Senja og Tromsø fogderi (nåværende Troms fylke) var det imidlertid fram til 1755 to sorenskriverier: Senja sorenskriveri (1591-1755) og Tromsø sorenskriveri. Fra 1647 bestod Tromsø sorenskriveri av tre tinglag: Hillesøy, Helgøy og Skjervøy. Dette området, altså fra Malangen til nåværende grense mellom Troms og Finnmark fylke, var i hele perioden fram til 1755 sorenskriverne i Tromsøs embetsdistrikt.

Ved reskript 28. februar 1755 ble Senja sorenskriveri og Tromsø sorenskriveri slått sammen til Senja og Tromsø sorenskriveri. Ved kongelig resolusjon 28. august 1854 ble Senja og Tromsø sorenskriveri igjen delt i to til Senja sorenskriveri og Tromsø sorenskriveri.

## Sorenskrivere
En kjenner følgende sorenskrivere i Tromsø sorenskriveri (1591-1755):
* 1609 Michel Lauritsen Randulf
* 1610-1612 Jens Jensen
* 1613 Dinus Jensen
* ca. 1621 Michel Lauridtsen
* 1624 Anders Nielssen
* 1662-1670 Hans Knudssen
* 1669 Hans Jenssen Meyer
* 1670-1683 Søren (Søfren) Jenssen Broberg
* 1681 Hans Knudssen
* 1684 Hans Knudssen, tingskriver
* 1684-1690 Axel Grønbeck
* 1690-1706 Søren Pederssen Bogø
* 1706-1744 Asmus Rosenfeldt (konst. 1706-1709)
* 1744-1755 Wilhelm Mouritz Thommasen
Wilhelm Mourits Thommasen fungerte også som sorenskriver for Senja fra juni 1752 til juli 1753 og fra oktober 1754. Han fortsatte etter 1755 som sorenskriver i Senja og Tromsø sorenskriveri.

## Arkiv
Arkiv etter Tromsø sorenskriveri er ved Statsarkivet i Tromsø. Alt arkivmateriale fra sorenskriveriet før 1690 har gått tapt. Dette må ha skjedd før 1782 da vi har bevart en designasjon over embetsarkivet. Ikke noe materiale, i hvert fall ikke protokoller, fra Tromsø sorenskriveri har gått tapt fra 1782 til i dag. Arkivet er på 0,5 hm.

## Kilder
*Statsarkivet i Tromsø: arkivkatalog for Tromsø sorenskriveri.

## Eksterne lenker
* Arkiv fra Tromsø sorenskriveri ved Statsarkivet i Tromsø
Pierre de Boissat

**Pierre de Boissat** (født 1603 i Vienne i Isère, død 28. mars 1662) var en frank soldat, forfatter og oversetter.

Boissat begynte sin karriere i militæet Han var en av de første medlemmer av Académie française, førstemann på Sete 31 i  1634.  Boissat oversatte *Les fables d'Esope Phrygien, illustrées de Discours moraux, philosophiques et politiques*, utgitt i 1633 av hans venn Jean Baudouin, benyttet av Jean de La Fontaine. Likeså stod han bak  *Une Morale chrétienne* og *Une Histoire négropontique*.

## Referanser
NOR 92 Innebandyklubb

**NOR 92 Innebandyklubb** (stiftet 20. februar 1992) er en innebandyklubb fra Mjøndalen i Drammen kommune i Buskerud. Med over 700 medlemmer og 18 lag i 2006/07-sesongen, er klubben Norges største innebandyklubb.

NOR 92 spilte i eliteserien i innebandy for menn fra og med 1994/95-sesongen og med unntak av 1996/97-sesongen deltok klubben i eliteserien helt til og med 2002/03-sesongen. I sesongen 2014/15 var klubben tilbake i eliteserien.

## Historikk
Klubben ble startet av en vennegjeng med bakgrunn i Mjøndalen Idrettsforening som spilte for bedriftslaget *Noratel Innebandyklubb*. Navnet ble ikke godkjent av Norges Bandyforbund og klubben ble stiftet som *NOR 92 Innebandyklubb* den 20. februar 1992.

### 1997/98
Caj Holm ble hentet som klubbens nye A-lagstrener på slutten av 1997/98-sesongen. 

## Landslag
Siv Hunnestad ble den første spilleren til å representerte NOR 92 på kvinnelandslaget. Hun debuterte for Norge i mai 1993 under dobbeltlandskampene mot Sverige i Jønkøping. 

Martin Petter Ringvold debuterte i 1996 for det norske herrelandslaget. Håkon Andersen spilte sin første landskamp i 1998, deltok under Innebandy-VM 2002 i Finland og fikk totalt fire landskamper.

## Tigers Cup
NOR 92 arrangerer årlig Tigers Cup, samt en årlig skoleturnering for barne- og ungdomsskolene i Nedre Eiker. 

## Referanser

 
 


## Eksterne lenker
*
Hjemmeværnets fortjensttegn

**Hjemmeværnets fortjensttegn** er en dansk militær utmerkelse innstiftet av  kong Frederik IX i 1959 til belønning av fortjenstfull innsats for det danske Hjemmeværnet.

## Bakgrunn
Hjemmeværnets fortjensttegn ble til etter innstilling fra forsvarsminister Poul Hansen. Det ble innstiftet av kong Frederik IX 11. februar 1959. Nærmere bestemmelser er fastsatt 1. juli 1989.

## Utforming
Hjemmeværnets fortjensttegn består av en rund medalje i sølv. Diameteren er 30&nbsp;mm. Aversen har regjerende monarks monogram, mens revers prydes av Hjemmeværnets emblem med ordet «FORTJENT» i en bue over.

Medaljen er opphengt i et rødt bånd med åtte smale striper. De hvite stripene symboliserer de åtte heimevernsregionene. For menn har båndet krysslagt form, for kvinner form som en sløyfe.

Hjemmeværnets fortjensttegn er utformet av Harald Salomon og produseres av Den Kgl. Mønt.

## Tildeling
Hjemmeværnets fortjensttegn tildeles for fortjenstfull innsats for frivillig heimevernsinnsats. Mottakere må ha ulastelig privat vandel.

Tildeling skjer ved kongelig resolusjon på bakgrunn av innstilling fra Forsvarsdepartementet, som mottar forslag om dekorering med fortjensttegnet.

Heimevernsregionene fremmer forslag om dekorering innenfor et kvotesystem. Vanligvis mottar kompanisjefer fortjensttegnet etter ti års tjeneste, mens nøkkelpersonell mottar det etter 15 års tjeneste. Også personer som ikke tjenestegjør i Hjemmeværnet, mens som har ytt fortjenstfull innsats, kan tildeles utmerkelsen.

Overrekkelse finner vanligvis sted på Danmarks frigjøringsdag, 4. mai.

## Referanser


## Eksterne lenker
* ''Cirkulære om tildeling af Hjemmeværnets fortjensttegn'', Retsinformation
* «Medaljer og hæderstegn», Forsvarsministeriet
Tana og Varanger Museumssiida

**Tana og Varanger museumssiida** (nordsamisk: Deanu ja Várjjat Museasiida) er et museum som er etablert av lokale samiske museer i Sør-Varanger, Tana og Nesseby kommuner øst i Finnmark.

Tana og Varanger museumssiida er en stiftelse som ble etablert i 2010 med Sametinget, Sør-Varanger kommune, Nesseby kommune og Tana kommune som stiftere. Stiftelsen har ansvar for den daglige driften, mens museenes bygninger og samlinger eies av de respektive kommunene. Organisasjonen har elleve ansatte og har hovedkvarter ved Varanger Samiske Museum i Varangerbotn.

## Tilsluttede museer
I Tana og Varanger museumssiida inngår:
*Varanger Samiske Museum (Várjjat Sámi Musea) i Varangerbotn
*Tana museum (Deanu Musea) i Polmak
*Äʹvv skoltesamisk museum i Neiden, tidligere *Østsamisk museum* 
*Saviomuseet i Kirkenes

## Ledelse
I 2019 ble Mariann Wollmann Magga ansatt som direktør for Tana og Varanger Museumssiida; hun hadde da vært konstituert i stillingen siden oktober 2018.

## Referanser


## Eksterne lenker
*
Bo Swenson

**Knut Bo Lennart Swenson** (født 1932 i Stockholm) er en svensk maler og grafiker.

Bo Swenson er utdannet fra Kungliga Konsthögskolan i Stockholm (1958-63) og gjorde studiereiser til Nederland, Frankrike og Italia. Han debuterte på Galerie Blanche, Stockholm 1963.

Swenson mottok Prins Eugen-medaljen 2013. Han er medlem av Konstakademien.

## Bibliografi
* Beate Sydhoff: *Vadställen: målaren Bo Swenson*, 2007, ISBN 978 91 7331 119 9

## Referanser


## Kilder
* Lexikonett Amanda, lest 2014-05-14
Soma (Tyrkia)

**Soma** er en by og et distrikt i provinsen Manisa i Tyrkia. Byen har ca.  innbyggere (2009) og ligger 161 meter over havet. Elva Bakırçay renner nord for byen.

Hovednæringsveien i byen er gruvedrift av brunkull og kullfyrte varmeenergiverk. Den største vindturbinparken i Tyrkia med 119 vindturbiner ligger her.

13. mai 2014 skjedde en eksplosjon i en kullgruve. Av de nærmere 800 gruvearbeiderne som var inne i gruva, omkom minst 285.

## Referanser


## Eksterne lenker
*
Levi Sherwood

**Levi Sherwood** (født 22. oktober 1991 i Palmerston North) er en newzealandsk profesjonell FMX-utøver, med kallenavnet «rubber kid».

Dave Sherwood, Levis far, var en profesjonell speedwaykjører. 

Sherwood har også kjørt normal motorcross gjennom tenårene, men gjorde mer hopping og endte opp i FMX-konkurranser.

Han vant sin første Red Bull X-Fighters-konkurranse i Mexico by i 2009, bare 17 år gammel. Han konkurrerer for tiden i den samme touren. Han tok sin andre seier i 2010 i Moskva, den tredje i London. Han ble forkjemper for Red Bull X-Fighters World Tour i 2012. Hans siste seier i touren var i Mexico by i 2014.

Sherwood har også deltatt i X-Games, og i 2010 vant han sølv i freestyle, bare ett poeng bak Travis Pastrana.

## Referanser


## Litteratur
* The 50 coolest Kiwis ever (+photos), i: *The New Zealand Herald*, 19. april 2014

## Eksterne lenker
* 
*
Trine Aalborg

**Trine Aalborg** er en norsk quizer og deltager i reality-TV.

## Quiz-deltager og -maker
Hun har vært i norgestoppen i en årrekke og har flere NM-gull i alle de tre disiplinene  i NM i quiz; singel, par og lag. Hun vant blant annet NM i singel i 2009 og 2010.

Sammen med kollegaene sine i Quiz Park har hun jobbet som spørsmålsforfatter for mange TV-produksjoner, deriblant *[[Vil du bli millionær?]]*, *Pengene på bordet*, *[[Oppgrader!]]* og *[[QuizDan]]*. Aalborgs faste quiz-lag heter «I dårligste laget».

## Reality-TV
Hun er én av de tre jegerne i *[[Jaget (norsk realityserie)|Jaget]]* på TV 2. De to andre jegerne er Jan Arild Breistein og Thomas Kolåsæter; lederen deres i serien er Johnny Brenna.

## Referanser
Soma (andre betydninger)

**Soma** kan vise til:

*Soma, bydel i Sandnes
*Soma Gård, besøksgård i Sandnes
*Soma (Tyrkia), by i Tyrkia
*Soma (hinduisme), drikke og guddom i hinduismen 
*SOMA, IT-system som benyttes i spesialisthelsetjenesten i Norge
*Mitsuko Soma, karakter fra romanen «Battle Royale» og mangaserien og filmen med samme navn
*Naoki Soma, japansk tidligere fotballspiller
*Ragnvald Soma, norsk fotballspiller
Moderniseringsstyrelsen

**Moderniseringsstyrelsen** er et forvaltningsorgan under Finansministeriet i Danmark som ble dannet i 2011 primært ved en sammenslåing av de tidligere forvaltningsorganene Økonomistyrelsen og Personalestyrelsen.

Moderniseringsstyrelsens tar seg av statens overordnede arbeidsgiveroppgaver på det lønn-, pensjons- og personalpolitiske område. Moderniseringsstyrelsen inngår overenskomster med de ca. 180&nbsp;000 statlig ansattes fagforeninger, samt gir råd og ivaretar konsulentoppgaver for ministerier og forvaltningsorganer. Derutover har Moderniseringsstyrelsen som oppgave å skape de best mulige rammer for en stadig mere effektiv offentlig sektor, herunder bedre styring av de statlige institusjoners økonomi.

Moderniseringsstyrelsen er beliggende på Landgreven i København.

## Referanser


## Eksterne lenker
*
Paul Barras

**Paul François Jean Nicolas**, vicomte av **Barras** (født 30. juni 1755 i Fox-Amphoux i Provence i Var i Frankrike, død 29. januar 1829 i Chaillot [nå del av Paris]) var en fransk offiser og politiker. 

Under den franske revolusjon ble han innvalgt i nasjonalkonventet og stemte der for dødsdommen mot Ludvig XVI. Barras medvirket som politisk overvåker under jakobinerne da det ble slått ned et blodig opprør i Toulon i det sørlige Frankrike. Han anførte også militæret under thermidorkrisen mot Robespierre i Paris 1794, og slo som kommandant for Parisarméen året deretter ned et rojalistisk opprør. Som leder av Direktoriet hadde han ansvar for innenriks- og sikkerhetsspørsmål fra 1795 til 1799.

Til tross for at Barras var venn til den unge Bonaparte ble han skjøvet ut på sidelinjen under konsulatet og keiserdømmet. Han ble tvunget i landflyktighet til Roma i 1813, men fikk lov til å vende tilbake  under den bourbonske restaurasjonen.

Barras er begravet på Père-Lachaise-kirkegården i Paris. Hans memoarer kom ut ut 1895–1896.

## Referanser


## Litteratur
* Jacques Vivent: *Barras. Le „Roi“ de la République, 1755–1829.* Hachette, Paris 1938.
* Arnold Steiniger: *Ein Lebemann als Staatsmann. Der Vicomte de Barras.* Lizenzausgabe. Deutsche Buch-Gemeinschaft, Berlin u. a. 1953.
Adidas Brazuca

**Adidas Brazuca** er den offisielle matchballen for VM i fotball 2014. Dette er den første VM-ballen i historien som er navngitt av fans.

Brazuca er et nyord som gjenspeiler Brasils syn på fotball, og symboliserer følelser, stolthet og velvilje. Teleskopordet er en sammensmeltning av **Bra**sil og Ba**zuca** (det portugisiske ordet for bazooka).

## Referanser
Andreas Snare Bakke

**Andreas Snare Bakke** (født 10. mars 1975) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Kongsvinger Idrettslag.

## Personlige rekorder

## Internasjonale mesterskap
Junior-VM på skøyter deltatt i ett VM ved en konkurranse.
:* Berlin 1994 i sammenlagt.
::* Beste resultat 34.-plass sammenlagt i Berlin 1994.

## Sammenlagt i [[Verdenscupen på skøyter|verdenscupen]]

## Referanser




## Eksterne lenker
* 
*  Andreas Snare Bakke på Jakub Majerski's Speedskating database (Adelskalender distanser og sammenlagt)
*  Andreas Snare Bakke gammel profil på data.ISUresults.eu og ny profil på www.ISU.html.infostradasports.com sine nettsider. (distanseresultater)
* Torino-OL blinker i det fjerne Artikkel om Andreas Snare Bakke i Glåmdalens nettavis. Publisert 18. oktober 2004.